Amsiskel wis sin d Si Ʃmer Saɛid Boulifa d amaru, d ababat n tira s teqbaylit. Ilul deg useggas n 1865 deg Ʃadni (Irjen) deg tmurt n Larebɛa Nat Yiraten. Yeɣra deg Tmazirt, yiwen seg yiɣerbazen n yirumiyen imezwura i yeldin deg tmurt n leqbayel (1875), syin ur iɛeṭṭel ara yuɣal d aselmad, yesselmad taqbaylit i wid werǧin i tt-yeɣran. Yella gar yimezwura i ixedmen deg unnar n tutlayt tamaziɣt. Yura aṭas n tewsatin n yidelsan, adlisines amenzu isemma-as Une premiére année de langue kabyle, deg useggas n 1897. Deg useggas-nni i d-yessuffeɣ-d ula d Rénet Basset akked Ben Seddira. Boulifa iɛawed-as-d i tikkelt tis snat deg 1913 yessufeɣ-d Méthode de langue (Cour de dexiéme année). Amur ameqran n tezwert s teqbaylit i yettwaru, llan deg-s iḍrisen imsegziyen s tuget akked wid n uglama ama γef tleswaq, tafellaḥt, lecγal akk ixeddmen yimdanen yal ass ama deg unebdu, ḥartadem, tagrest, yura-d kra n wuraren n yigerdan tutlayt n yigerdan imyanen , …